Bal de Buxargüelo - Biquipedia, a enziclopedia libre

# Bal de Buxargüelo

### De Biquipedia

Puen romanico de San Nicolás de Buxargüelo
Salto de Carpin dica o río Ara

A Bal de Buxargüelo (en castellán Bujaruelo) ye una bal espoblata d'os Perinés situata en a probinzia de Uesca (Aragón). Muga con o Parque Nazional d'Ordesa y d'as Tres Serols, chusto á lo norueste d'a bal d'Ordesa, y an naxe o río Ara.

A dentrada á la bal se fa dende a localidá de Torla, indo-se-ne ta la bal d'Ordesa, pero esbiando-se en o Puen d'os Nabarros á la chucha, dende an se contina por un camín de tierra dica o fenero de San Nicolas de Buxargüelo (1.420 m.), an se i troban un cubillar, un restaurán y un camping, asinas como un polito puen romanico. Dende iste fenero bi ha un güen numero de rotas de meya y alta montaña por os mazizos de Tendenera (2.853 m), Comachibosa (3.298 m) y Monte Perdito (3.355 m).

Por o puerto de Buxargüelo (2.270 m) (2'30 h. dende San Nicolas) se puede ir á la parti franzesa an se i troban o zirco y o salto d'augua de Gavarnie (o salto d'augua más alto d'Europa con más de 400 m. de caíta bertical), o cubillar de Sarradets (2.587 m), a Breca de Rolando y toda la cresta d'o mazizo d'As Tres Serols.

Retrieved from "http://an.wikipedia.org../../../b/a/l/Bal_de_Buxarg%C3%BCelo_2bd3.html"

Categoría: Bals pirinencas

##### Views

- Articlo
- Descusión
- Current revision

##### Rechirar

##### Atras luengas

- Español